open-index/open-wikipedia-markdown huggingface dataset:
Kaie Ilves

**Kaie Ilves** (kodanikunimi **Kaie Ilves-Hion**; sündinud 14. oktoobril 1966 Lihulas) on eesti ajakirjanik, kirjanik, luuletaja ja tõlkija. 

## Elukäik

Ta on lõpetanud Lihula keskkooli 1985. aastal ja Tallinna Pedagoogikaülikooli eesti filoloogia erialal 1992. aastal (magister).  

Ülikoolis õppimise ajal töötas ajalehes Pedagoogiline Instituut, pärast ülikooli töötas õpetajana Tallinna Pääsküla Keskkoolis ja ajakirjanikuna Õhtulehes. 

1990. aastate alguses õppis ETV telerežiikursustel ning oli üks ETV telesarja "Mikud-Mannid" saatejuhte. 

Aastatel 1996–2005 töötas eesti keele ja kirjanduse õpetajana Lihula gümnaasiumis. 

2005. aastast töötab ta ajakirjanikuna ajalehes Lääne Elu. Ajakirjanikuna kirjutanud ka mitmeid teatri-, kunsti- ja raamatuarvustusi. 

Ta asutas 2018. aastal Iida Ligi nime all koos ajakirjanik Tarmo Õuemaaga raamatublogi Kirjakoi.

Avaldanud luulet ajakirjades Looming ja Vikerkaar ning proosat lasteajakirjas Hea Laps.

## Tunnustus
* 2016 – Eesti Raamatukoguhoidjate Ühingu ajakirjandusauhind (artiklisarja "Kaks tundi külaraamatukogus" eest Lääne Elus)
* 2021 – Eesti Meediaettevõtete Liidu ajakirjandusauhind parima olemusloo eest maakonnalehtede kategoorias ("Postipunkt raamatukogus – õnnistus või katastroof?")
* 2025 – Eesti Meediaettevõtete Liidu ajakirjandusauhinna nominent parima olemusloo eest maakonnalehtede kategoorias ("Reportaaž ühegi hingeliseta - suletud koolid")

## Isiklikku

Kaie Ilvese ema Vaike Ilves (1932–2019) oli matemaatikaõpetaja, isa Julius Ilves (1921–2003) oli Massu ja Virtsu kooli direktor ning ajalooõpetaja. 

Emapoolne vanaonu oli skulptor, ehtekunstnik ja õppejõud Arseni Mölder (1919–2009).

Kaie Ilvese abikaasa on Andres Hion.

## Teoseid
### Tõlked saksa keelest
*Helga ja Adolf Bohlmann. "Ronitaimed iluaias". Odamees 2002 – koos Tiina Aroga
*Andreas Schlüter. "Fotosüüdistus". Avita 2002
*Andreas Schlüter. "Lunaraha". Tormikiri 2004 
*Andreas Schlüter. "Võimumäng". Kentaur 2007 

### Lasteraamatud
*"Tädi, Motja ja teised". Kentaur 2012
*"Sünnipäev". Eesti Raamat 2013
*"Tädi ja Motja teistmoodi suvi". Kentaur 2013
*"Vanaisa maja". Eesti Raamat 2013
*"Tädi, Motja ja Nipsik". Kentaur 2014
*"Vigur kellassepp". Eesti Raamat 2015
*"Preili Pöörane ja teised kassid". Päike ja Pilv 2016
*"Väike roostikukaru". Rahva Raamat 2019
*"Iseäralik konnapoeg". Rahva Raamat 2021
*"Lihtsalt üks kass". Ärkel 2022
*"Amanda hirm". Argo 2024
*"Liiga suur siilipõnn". Argo 2025

### Luulekogud
*"Eikeegi". Ilmamaa 2017
*"Klaasipuhuja". Kaie Ilves 2019
*"Ilmaküla". Lugu ja Lumm 2025

## Välislingid
* Kirjakoi raamatublogi
Gmünd (Alam-Austria)

**Gmünd** on linn *(Stadtgemeinde)* Alam-Austria *[[Waldviertel]]i* piirkonna loodeosas ja Gmündi ringkonna keskus. Asudes Lainsitzi (Lužnice) jõe ääres, mis moodustab piiri České Velenicega Tšehhis, on see oluline maantee- ja raudteeületuskoht Blockheide kaitseala kõrval.

1208. aasta ürikus esmamainitud linna arengut tõukas otsustavalt 1869. aastal Keiser Franz Josephi Raudtee avamine Viinist Prahasse. 1919. aasta Saint-Germaini rahulepinguga anti selle põhjaosa Dolní Velenice (saksa: *Unterwielands*) koos peajaamaga Tšehhoslovakkiale, moodustades uue České Velenice linna.

## Tuntud inimesi

* Alfred Worm, Austria uuriv ajakirjanik
* Walter Nowotny, Austria hävituslendur Teises maailmasõjas

## Sõpruslinn

* Sarreguemines, Moselle'i departemang, Grand Est, Prantsusmaa

## Viited
Ühendusintervjuu

**Ühendusintervjuu** (inglise k *affiliated interview)* on ajakirjandusliku uudisintervjuu alatüüp, mille puhul on intervjueeritav teine reporter, toimetaja või väliskorrespondent, kes kommenteerib mõnd päevakajalist sündmust või olukorda. Neid intervjuusid on nimetatud ka professionaalide vahel toimuvateks dialoogideks.

Ühendusintervjuude puhul on tajutav intervjueerija selge seotus uudist edastava ettevõttega. Ühendusintervjuusid iseloomustav tüüpiline küsimus on stiilis: „Kirjelda palun, mis seal täpsemalt toimub?“ ja vastuseks eeldatakse kirjeldust sellest, mida korrespondent parasjagu näeb või arvab end nägevat. Selliseid intervjuusid kohtab sageli näiteks uudistesaates „Aktuaalne kaamera“, kus saatejuht teeb otselülituse mõnda välisriiki, et kuulda väliskorrespondendilt täpsemalt kaugel toimuvate sündmuste kohta. Väliskorrespondendi rolli kandva ajakirjaniku ülesanne ei ole üksnes küsimusi esitada ja toimuvat vahendada, vaid mõtestada sündmusi ja olukordi selgituste ja analüüsi kaudu. See võimaldab auditooriumil saada aimu eludest ja ühiskondadest, mis muidu meedias nii laialdast kajastamist ei leiaks.

## Vaata ka
* Toetav intervjuu

## Viited
Manuel Feller

**Manuel Feller** (sündinud 13. oktoobril 1992 St. Johannis Tirolis) on Austria mäesuusataja. Ta on spetsialiseerunud slaalomile ja suurslaalomile. 

2017. aasta MM-il Sankt Moritzis sai ta slaalomis hõbemedali. 2018. aasta olümpiamängudel Lõuna-Koreas Pyeongchangis võitis ta võistkondlikult hõbemedali. Maailma karikasarjas sai ta esimese etapivõidu 16. jaanuaril 2021 Flachaus slaalomis.

2012. aasta juunioride maailmameistrivõistlustel saavutas Feller kiirlaskumises 27., suurslaalomis 14. koha, kuid slaalomis ei õnnestunud tal sõitu lõpetada. Järgmise aasta juunioride MM-il Quebecis võitis Feller slaalomis kuldmedali.

## Välislingid

*Manuel Felleri koduleht
*Manuel Feller ROK-i veebisaidil 
*Manuel Feller Rahvusvaheline Suusaföderatsiooni kodulehel
*Manuel Feller Olympedia veebilehel  
*Manuel Feller Ski-DB veebilehel
Halltihane

**Halltihane** (*Melaniparus afer*) on tihaslaste sugukonda tihase perekonda kuuluv linnuliik. 

## Levila
Halltihane elab Lesothos ja Lõuna-Aafrikas.
Nataša Pirc Musar

**Nataša Pirc Musar** (neiupõlvenimi **Nataša Pirc**; sündinud 9. mail 1968 Ljubljanas) on Sloveenia jurist, ajakirjanik, kirjanik ja poliitik.

Ta alustas karjääri Sloveenia Ringhäälingu ajakirjanikuna ja asutas aastal 2014 oma advokaadibüroo. Aastal 2022 alustas ta presidendivalimiste kampaaniat väljastpoolt erakondi sõltumatu kandidaadina. Ta valiti valimiste teises voorus Sloveenia uueks presidendiks. Ta asus presidendiametisse 23. detsembril 2022.

## Elulugu
Ta sündis aastal 1968 Ljubljanas. Aastal 1992 lõpetas ta Ljubljana ülikooli õigusteaduskonna. Advokaadi õigused sai ta aastal 1997. Ta on lõpetanud Viini ülikooli õigusteaduse doktorina aastal 2005.

Ta alustas oma töökarjääri Sloveenia Ringhäälingu ajakirjanikuna. Ta töötas kuus aastat reporteri ja uudistesaatejuhina TV Slovenija peamises uudistesaates ning pärast seda viis aastat telekanali Pop uudistesaatejuhina. 2001. aastal asutas ta finantsettevõtte Aktiva Group, kus töötas kommunikatsioonidirektorina.

Aastatel 2004–2014 töötas ta Sloveenia teabeesindajana. Selle aja jooksul sai tema agentuur tuntuks andmekaitse eestkõnelejana, mistõttu sattus see sageli vastuollu administratsiooni bürokraatiaga. Aastal 2014 kandideeris ta Sloveenia ringhäälingu juhi kohale. Programminõukogu valis ta esmalt välja, kuid valimised tühistati kahe nõukogu liikme vallandamise tõttu. Tema asemel valiti sellele kohale Marko Filli. Kohus otsustas, et vallandamine oli ebaseaduslik ning avalik-õiguslik ringhääling maksis Pirc Musarile kahjutasu 70 000 eurot.

Aastal 2014 asutas ta oma advokaadibüroo, mis võttis vastu palju olulisi kliente. Muuhulgas töötas ta Melania Trumpi perekonna nõunikuna. Tema ülesandeks oli jälgida Melania huve Donald Trumpi presidendiks oleku ajal ning takistada ettevõtetel tema nime kasutamist oma toodetes ja turunduses.

2022. aasta novembris valiti Pirc Musar Sloveenia presidendivalimiste teises voorus Sloveenia esimeseks naispresidendiks. Esimeses voorus oli ta häältelugemises teisel kohal, kuid teise vooru võitis ta, kogudes ligi 54 protsenti häältest. Ta asus presidenditoolile 23. detsembril 2022. Hiina president Xi Jinping rõhutas Sloveenia esimest naispresidenti õnnitledes, et Hiina ja Sloveenia praktiline koostöö erinevates eluvaldkondades on toonud kaasa viljakaid saavutusi.

## Isiklikku
Ta on abielus Aleš Musariga, neil on poeg (sündinud 2001).
Marco Schwarz

**Marco Schwarz** (sündinud 16. augustil 1995 Villachis) on Austria mäesuusataja. 

Schwarz debüteeris maailma karikasarjas 2014. aasta novembris Soomes Levis 19-aastaselt. Poodiumile jõudis ta esimest korda 2015. aasta detsembris; kolmas koht tuli slaalomis Itaalias Madonna di Campiglios võitja Henrik Kristofferseni ja teise koha saanud Marcel Hirscheri järel. 14. veebruaril 2016 Jaapanis Naebas toimunud slaalomis saavutas ta taas kolmanda koha. 

2018. aasta olümpiamängudel Pyeongchangis 24. veebruaril võitis toona 22-aastane mees hõbemedali koos Stephanie Brunneri, Manuel Felleri, Katharina Gallhuberi, Katharina Liensbergeri ja Michael Mattiga võistkonnavõistluses, mis oli siis esimest korda olümpiamängude kavas. Ta võitis hooajal 2018–2019 maailma karikasarjas Oslo City Eventi ja Wengeni etapi. 

2019. aasta MM-il Åres võitis ta oma esimese individuaalmedali suurvõistlustel Alpi kahevõistluse pronksiga, millele järgnes võistkondlikus arvestuses hõbe ja slaalomis pronks. 19. veebruaril 2019. aastal tuli ta Stockholmis paralleelslaalomis kolmandaks. Kolm päeva hiljem Banskos Alpi kahevõistluse kiirlaskumises kukkus ta nii õnnetult, et pidi ülejäänud hooaja katkestama.

12. jaanuaril 2020 jõudis Schwarz Adelbodenis slaalomis kolmanda kohaga esimest korda pärast vigastust taas poodiumile. Sama aasta 26. jaanuaril tuli ta Kitzbühelis slaalomis teiseks. 10. jaanuaril 2021 võitis ta pärast seitset sellel alal saavutatud poodiumikohta esimest korda MK-etapi slaalomis Chuenisbärglia. 26. jaanuaril 2021 võitis ta MK-etapi Austrias Schladmingi öövõistlusel. 15. veebruaril 2021. aasta MM-il tuli ta Alpi kahevõistluses maailmameistriks ja neli päeva hiljem võitis ta suurslaalomis pronksmedali. 2020-2021 hooajal võitis ta MK-sarjas üldarvestuses kolmanda koha.

Courchevel/Méribeli maailmameistrivõistlustel 2023. aasta oli ta kõigil viiel alal esikuuikus. Hõbemedali võitis ta Alpi kahevõistluses ja pronksmedali suurslaalomis. Kiirlaskumises jäi tal napilt puudu veel ühest medalist neljandana ning super-G ja slaalomis tuli kuuendaks. Pärast MM-i tähistas ta Palisades Tahoes oma esimest MK-võitu suurslaalomis. Hooaja finaalvõistlusel Soldeus saavutas ta Super-G-s Marco Odermatti järel teise koha ja tõusis esimest korda sel distantsil poodiumile.

Schwarz võistles Austria eest 2012. aasta noorte taliolümpial mäesuusatamises ja võitis kolm kuldmedalit; poiste Alpi kahevõistluses arvestuses, paralleelslaalomis segavõistkondlikus arvestuses ja poiste suurslaalomis.
 
## Välislingid

*Marco Schwarzi koduleht
*[Marco Schwarz [ROK]-i veebilehel]-i veebisaidil
*[Marco Schwarz [Rahvusvaheline Suusaföderatsioon]-i veebilehel]Rahvusvaheline Suusaföderatsiooni veebisaidil
*Marco Schwarz Olympedia veebilehel
*Marco Schwarz Ski-DB veebilehel
Karl Markovics

**Karl Markovics** (sündinud 29. augustil 1963 Viinis Austrias) on Austria filmi- ja seriaalinäitleja.                                       

Eesti televaatajad teavad teda Austria ja Saksamaa koostöös toodetud politseisarjast "Komissar Rex" (1994–1996). 

Seejärel mängis ta peaosa Stefan Ruzowitzky 2007. aastal valminud draamafilmis "Valerahategijad" (The Counterfeiters), kehastades Salomon Sorowitschi. Film sai parima võõrkeelse filmi Oscari.

## Välislingid

*  andmekogus IMDb (inglise)
Rajecké Teplice

**Rajecké Teplice** (ungari keeles *Rajecfürdő*, saksa keeles *Bad Rajetz*) on linn Slovakkias Žilina maakonnas Žilina ringkonnas.

Rajecké Teplice on kuurortlinn, seal asuvad mineraalveeallikad.

## Geograafiline asend
Linn asub Rajčanka jõe orus, Žilinast ligi 11 km lõunaedelas.

## Ajalugu
Asulat on esmamainitud 1376. aastal. Kuurordiks hakkas Rajecké Teplice kujunema 18. sajandi lõpus. Raudteeühenduse Žilinaga sai Rajecké Teplice 1899. aastal. Linnaõigused anti Rajecké Teplicele 1989. aastal.

## Rahvastik

Slovakkia 2021. aasta rahvaloenduse andmetel oli Rajecké Teplice elanikest slovakke 96,16% ja tšehhe 0,53%. Rahvus oli teadmata 2,68%-l elanikest.

## Sõpruslinnad
* Dolní Benešov, Tšehhi
* Wilamowice, Poola
* Epe, Holland

## Viited
Katharina Liensberger

**Katharina Liensberger** (sündinud 1. aprillil 1997 Feldkirchis Vorarlbergi liidumaal) on Austria mäesuusataja. Ta on alates 2018. aastast Austria rahvuskoondise liige ning võistleb slaalomis ja suurslaalomis.

2018. aasta taliolümpiamängudel Pyeongchangis ja 2019. aasta maailmameistrivõistlustel Åres võitis Liensberger Austria meeskonnaga võistkondlikus arvestuses hõbemedali. 2021. aasta maailmameistrivõistlustel Cortina d'Ampezzos võitis ta slaalomis ja esimest korda peetud paralleelslaalomis (koos Marta Bassinoga) kuldmedali ning suurslaalomis pronksmedali. Hooajal 2020/21 võitis ta esimest korda slaalomis maailma karika. 2022. aasta taliolümpiamängudel Pekingis võitis Liensberger slaalomis hõbemedali ja võistkondlikus arvestuses kuldmedali.

## Välislingid
*Katharina Liensbergeri koduleht
*[Katharina Liensberger [ROK]-i veebilehel]
*[Katharina Liensberger [Rahvusvaheline Suusaföderatsioon]-i veebilehel]i veebilehel
*Katharina Liensberger Olympedia veebilehel
*Katharina Liensberger Ski-DB veebilehel
Eero Tamm

**Eero Tamm** (8. mai 1927 Tallinn – 27. oktoober 2021 Toronto) oli väliseesti elektriinsener ja Eesti Üliõpilaste Seltsi auvilistlane.

Kuni märtsipommitamiseni 1944. aastal õppis Tallinna Tehnikumis. 1958. aastal lõpetas Londoni Ülikooli Queen Mary College’i elektrotehnika erialal ning töötas seejärel elektriinsenerina kuni pensionile jäämiseni 1992. aastal.

Liitus Eesti Üliõpilaste Seltsiga 1956. aasta kevadel. Oli "EÜS paguluses 1945–1995" biograafiliste andmete kogu üks väljaandjaid. Valiti EÜSi auvilistlaseks 2010. aastal.

Oli kauaaegse Toronto Eesti Seltsi abiesimees.

Ta on maetud Mount Pleasanti kalmistule.

## Viited
Bad Großpertholz

**Bad Großpertholz** on vald (*Marktgemeinde*) Austrias Alam-Austria liidumaal Gmündi ringkonnas.

Bad Großpertholz asub Alam-Austria *[[Waldviertel]]i* piirkonna loodeosas Tšehhi piiri ääres. U. 76,39 % valla territooriumist on metsaga kaetud.

## Viited
Brand-Nagelberg

**Brand-Nagelberg** on vald (*Marktgemeinde*) Austrias Alam-Austria liidumaal Gmündi ringkonnas.

Brand-Nagelberg asub Alam-Austria *[[Waldviertel]]i* piirkonnas. U. 68,22 % valla territooriumist on kaetud metsaga.

## Viited
Aleksander Aamodt Kilde

**Aleksander Aamodt Kilde** (sündinud 21. septembril 1992 Bærumis) on Norra mäesuusataja. Tugevaim on ta super-G-s ja kiirlaskumises, kuid võistleb ka suurslaalomis ja Alpi kahevõistluses. Tema seni suurimad õnnestumised on maailma karikasarja üldkarika võitmine hooajal 2019–2020 ning kaks hõbemedalit kiirlaskumises ja super-G-s 2023. aasta maailmameistrivõistlustel.

Kilde tuli 2013. aastal Kanada]s Quebecis Mont-Sainte-Anne'is suurslaalomis juunioride maailmameistriks ja võitis sel hooajal Euroopa karikasarja üldkarika. Samuti saavutas ta Norra meistrivõistlustel Super-G-s teise koha, jäädes võitjast Aksel Lund Svindalist maha 0,11 sekundiga. Ta tegi oma MK-debüüdi 2012. aasta oktoobris ja on võistelnud alates 2014. aasta hooajast.

Kilde esindas Norrat 2014. aasta taliolümpiamängudel Venemaal Sotšis ja oli Roza Hutori super-G-s 13., kuid ei lõpetanud ei kiirlaskumises ega Alpi kahevõistluses.

Ta saavutas 2015. aasta detsembris Val Gardenas super-G-s oma esimese MK-etapi poodiumi. See oli kolmikvõit Norrale, järgnedes meeskonnakaaslastele Aksel Lund Svindalile ja Kjetil Jansrudile.

Kilde võitis 2019–20 hooaja maailma karikasarja üldkarika pärast Marcel Hirscheri kaheksa järjestikuse võiduga. Hoolimata sellest, et ta võitis 2020. aasta detsembris Val Gardenas kaks MK-etapisõitu, ei õnnestunud tal tiitlit kaitsta, kuna jaanuaris sai ta vigastuse ja pidi hooaja katkestama.

Järgmisel hooajal 2021–2022 saavutas Kilde aga ühe hooaja jooksul isikliku rekordi poodiumitel: seitse võitu ja kaks teist kohta. Ta võitis juba teist korda Super-G karika ja võitis ka oma esimese kiirlaskumise karika. 2022. aasta taliolümpiamängudel võitis Kilde kaks medalit, Super-G-lt pronksi ja Alpi kahevõistluselt üllatushõbeda. Kiirlaskumises saavutas ta viienda koha.

Alexander Aamodt Kilde oli ka 2022–2023 hooajal parim kiirlaskumises kuue võiduga (võidab eelkõige "klassikute" Val Gardena, Wengeni, Kitzbüheli etapid), mis võimaldas tal hoida kiirlaskumise väikest karikat ka aasta lõpu võistlusel, kui ta võitis 15. märtsil Aspeni kiirlaskumise. Samuti võitis ta kaks korda Super-G-s, saades talvel kaheksa võitu, mis on tema karjääri parim skoor. Sellel alal peab ta aga loovutama väikese karika Marco Odermattile, kes ei lahku poodiumilt ja võidab viis korda. Veelgi enam, Norra mäesuusataja, kes jagab oma emotsioone oma elukaaslase talvekuninganna Mikaela Shiffriniga, võitis oma kaks esimest medalit Courchevel-Méribeli 2023. aasta maailmameistrivõistlustel, Odermatti järel kiirlaskumises ja Super-G-s, kus ta kaotas 1/100 sekundiga kanadalasele James Crawfordile.
​
## Välislingid

* Aleksander Aamodt Kilde ROK-i veebilehel
* 
* 
* Aleksander Aamodt Kilde veebilehel Ski-DB Alpine Ski Database
* Aleksander Aamodt Kilde Atomic Skisi veebilehel
* Aleksander Aamodt Kilde Norwegian Ski Teami veebilehel
Roza Hutor

**Roza Hutor** (vene keeles Роза Хутор) on mäesuusakuurort Krasnodari krais Venemaal, mis asub Aibga mäeahelikul Lääne-Kaukasuses, Roza Krashunayaau lähedal Krasnaja Poljanas. See ehitati aastatel 2003–2011 ning seal toimusid 2014. aasta taliolümpia ja paraolümpia mäesuusatamise võistlused, mis paiknesid lähedal asuvas Sotšis. Kuurort asub 50 kilomeetrit Mustast merest idas Sotšis; suurem osa Roza Hutori nõlvadest on suunatud kirdesse, tagumised nõlvad aga edelasse.
Reieluu

**Reieluu** (ladina keeles *os femoris*) on paljude selgroogsete ala- või tagajäseme proksimaalne luu. Reieluu liigestub ülalt puusaluuga, moodustades puusaliigese, ning alt sääreluude ja põlvekedraga, moodustades põlveliigese.

Inimese luustikus on reieluu suurim ja jämedaim luu. See on ka ainus luu inimese reies.

## Ehitus

Reieluu ehituses saab eristada kolme piirkonda: ülemine ja alumine ots ning reieluukeha.

### Ülemine ots
Proksimaalselt paiknevad reieluul pea, kael ja kaks pöörlat. Reieluupea on sile ja suuremas ulatuses kerapinnaline. Reieluukael ühendab pead ülejäänud kehaga ja selle kõrval paiknevad suur ja väike pöörel, mis on kinnituskohtadeks mitmele lihasele.

### Keha
Reieluukeha on silinderjas ja inimese püstasendi tõttu veidi ettepoole kumerdunud. Mõlemad reieluud on altpoolt vastasjala poole kaldu, kusjuures naiste laiema vaagna tõttu on neil esinev kaldenurk suurem kui meestel. Reieluu tagapinnal kulgeb karejoon, mille mokad ülevalt ja alt lahknevad.

### Alumine ots
Distaalselt asetsevad reiel kaks põnta. Mediaalne ehk keskmine põnt on reieluu põikiasendi tõttu suurema ehitusega. Mõlemal põndal esinevad liigespinnad põlveliigese moodustamiseks.

## Patoloogia
Eakamatel inimestel esineb kukkumisel suurem võimalus reieluukaela murruks. Eestis põhjustavad reieluukaela murrust tulenevad tüsistused vanemas eas varajast surma ligikaudu neljandikul kogu juhtudest.

## Pildid

Fail:Human femur.stl|3D-mudel
Fail:Femur - anterior, posterior.jpg|Reieluu eest- ja tagantvaade


## Viited
Brezová pod Bradlom

**Brezová pod Bradlom** (saksa keeles *Birkenhain*, ungari keeles *Berezó*) on linn Slovakkias Trenčíni maakonnas Myjava ringkonnas.

## Geograafiline asend
Brezová pod Bradlom asub Väikeste Karpaatide jalamil, Tšehhi piirist 16 km kaugusel.

## Ajalugu
Asulat on esmamainitud 1262. aastal. Alevi staatuse sai Brezová pod Bradlom 1709. aastal. Linnaõigused sai Brezová pod Bradlom 1966. aastal.

## Vaatamisväärsused
Brezová pod Bradlomi kesklinnast 3 km kirdes Bradlo mäel (543 meetrit) asub slovaki rahvusliku liikumise tegelase, riigitegelase ja sõjaväelenduri Milan Rastislav Štefániki (1880–1919) hauamonument. Monumendi rajamist alustati 1924. aastal ja see valmis 1928. aastal.

## Rahvastik

Slovakkia 2021. aasta rahvaloenduse andmetel oli Brezová pod Bradlomi elanikest slovakke 93,54%, tšehhe 0,7%, ukrainlasi 0,47% ja ungarlasi 0,12%. Rahvus oli teadmata 4,62%-l elanikest.

## Sõpruslinnad
* Břeclav, Tšehhi
* Paulhan, Prantsusmaa

## Viited
Õndraluu

**Õndraluu** ehk **sabakont** (ladina keeles *os coccygis*) on õndralülide ühendumisel tekkinud luu, lülisamba viimane osa. Primaatidel (sealhulgas inimestel), kellel puudub saba, on õndraluu saba skeleti rudiment.

## Viited
Kogemusintervjuu

**Kogemusintervjuu** (inglise k *experiential interview*) on ajakirjandusliku uudisintervjuu alatüüp, mille puhul on intervjueeritava rollis tavakodanik, kes on olnud mingi sündmuse tunnistajaks, ohvriks või ellujääjaks ja kes jagab oma isiklikku arvamust või emotsioone.

Kogemusintervjuudes võib ajakirjanik intervjueeritavalt küsida vahetuid emotsioone stiilis „Kuidas see sulle tundus?“ või „Mida sa hetkel tunned?“.

Selliseid intervjuusid võib sageli näha õnnetuste, katastroofide jt negatiivsete sündmuste järel, kus pealtnägija ühest küljest kirjeldab reportaaži vormis toimunut, kuid teisalt lisab sellele oma emotsioonid ja tunded, jutustades enda personaalset lugu.

Ajakirjaniku esitatud küsimused on enamasti lühikesed ja lihtsad konstruktsioonid ning ajakirjanik käsitleb vastaja vastuseid kui isiklikke seisukohti, seadmata neid kahtluse alla. Vastajalt ei eeldata toimunu kohta süvateadmisi ega asjatundmust, ka ei ole ta kohustatud juhtunu kohta selgitusi ja edasist tegevusplaani jagama, sest teda pole intervjuud andma kutsutud eksperditeadmiste ega institutsionaalse vastutuskohustuse tõttu. 

## Vaata ka
* Toetav intervjuu

## Viited
Rajec

**Rajec** (ungari keeles *Rajec*, saksa keeles *Rajetz*) on linn Slovakkias Žilina maakonnas Žilina ringkonnas.

## Geograafiline asend
Rajec asub Lääne-Karpaatide jalamil Rajčanka jõe ääres, Žilinast ligikaudu 16 km lõunaedelas.

## Ajalugu
Asulat on esmamainitud 1193. aastal. Linnaõigused sai Rajec ajavahemikul 1397–1417.

## Rahvastik

Slovakkia 2021. aasta rahvaloenduse andmetel oli Rajeci elanikest slovakke 94,22% ja tšehhe 0,37%-l. Rahvus oli teadmata 4,9%-l.

## Sõpruslinnad
* Czechowice-Dziedzice, Poola
* Kęty, Poola
* Krnov, Tšehhi
* Rýmařov, Tšehhi

## Viited
Medzev

**Medzev** (ungari keeles *Mecenzéf*, saksa keeles *Metzenseifen*) on linn Slovakkias Košice maakonnas Košice-okolie ringkonnas.

## Geograafiline asend
Medzev asub Bodva jõe orus, Ungari piirist 14 km kaugusel, Košicest ligikaudu 27 km läänes.

## Ajalugu
Medzevi asutasid 1241. aastal aset leidnud mongolite sissetungi järel saksa ja flaami kolonistid. Asulat on kaudselt esmamainitud 1272. aastal ja otseselt 1359. aastal. Vabaks kuninglikuks linnaks kuulutati Medzev 1697. aastal.

## Rahvastik

Slovakkia 2021. aasta rahvaloenduse andmetel oli Medzevi elanikest slovakke 82,83%, sakslasi 5,26%, mustlasi 3,07%, ungarlasi 1,05% ja tšehhe 0,41%. Rahvus oli teadmata 7,01%-l elanikest.

## Sõpruslinnad
Euroopa kohaliku omavalitsuse harta sõpruslinnad
* Bienvenida, Hispaania
* Bièvre, Belgia
* Bucine, Itaalia
* Cashel, Iirimaa
* Cissé, Prantsusmaa
* Desborough, Suurbritannia
* Esch, Holland
* Hepstedt, Saksamaa
* Ibănești, Rumeenia
* Kandava piirkond, Läti
* Kannus, Soome
* Kolindros, Kreeka
* Lassee, Austria
* Moravče, Sloveenia
* Næstved, Taani
* Nagycenk, Ungari
* Nadur, Malta
* Ockelbo vald, Rootsi
* Páno Léfkara, Küpros
* Põlva vald, Eesti
* Soure, Portugal
* Slivo Pole, Bulgaaria
* Starý Poddvorov, Tšehhi
* Strzyżówi vald, Poola
* Tisno, Horvaatia
* Troisvierges, Luksemburg
* Žagarė, Leedu
Muud sõpruslinnad
* Castel Giorgio, Itaalia
* Holice, Tšehhi
* Miroslav, Tšehhi
* Ratka, Ungari

## Viited
Kaaneümbris

Raamatu **kaaneümbris** on raamatu kaasi kattev eraldi eemaldatav ümbris. Enamasti on kaaneümbris paberist ja trükiga, sellel on reeglina raamatu autor ja pealkiri, vahel ka illustratsioon. Kaaneümbris püsib kaante ümber tänu kahele kaane sisekülje poolele volditud klapile ehk lakale.

Raamatuümbris peaks kaitsma raamatut tolmu ja määrdumise eest, aga kuivõrd see on ise tehtud võrdlemisi haprast materjalist paberist, siis on tavaline praktika, näiteks raamatukogudes, panna kaaneümbrise ümber veel kaitsekaaned, näiteks läbipaistvast plastist või paberist.

## Ajaloost
Kaaneümbris on arvatud põlvnevat keskajal kasutusel olnud raamatut kaitsvast kaaneümbrisest *[[chemise]]*ist, samas oli esimeste paberist kaaneümbriste ülesanne anda teavet raamatu sisust, kui see ilmus lihtsas, tekstita kirjastusköites. Vanim tänapäeval teadaolev trükiga kaaneümbris pärineb 1830. aastast ja see oli nagu kümmekond aastat varemgi mõeldud katma raamatut üleni nagu pakend. Raamatu sellisest ümbrisest välja võtmisel tehti ümbris katki ja seda ei säilitatud. Kuid 1830. aastatesse jääb ka lakkadega kaaneümbrise leiutamine, mis jäid raamatu ümber alaliselt. 

Kui edasise tehnoloogia arenguga avanes võimalus kõvaköites raamatu puhul trükkida teksti ja pilti otse köitele, vähenes kaaneümbrise tähtsus oluliselt. Varaseid kaaneümbriseid on säilinud vähe, sest võrreldes köite enda kujundusega olid need kaitseks mõeldud paberist ümbrised sageli lihtsamad ja omanikud eelistasid oma raamatukogudes demonstreerida köidet ilma ümbriseta. 20. sajandi esimestel kümnenditel hakkas kujunduse raskuspunkt nihkuma köite kujunduselt kaaneümbrise kujundusele; enamasti see matkis kaanekujundust, ent leidus ka ekstra dekoratiivseid kaaneümbrisi.

Alates 1950. aastatest ja ka tänapäeval kasutatakse kaaneümbrist lisaks raamatut kaitsvale funktsioonile sageli autori ja raamatu sisu turundamiseks. Sellele võidakse panna autori andmed või lühibiograafia, raamatu lühikokkuvõte kirjastuselt (ingliskeelse nimetusega *blurb*) või kriitikutelt ning valdkonna spetsialistidelt saadud kiitus. Kaaneümbrise tagaküljele paigutatakse ISBN number ja raamatu vöötkood. Kaaneümbrisel leiduv teave ei pruugi alati olla täpselt sama mis raamatu kaanel, vaid väljaandespetsiifiline, ning kaaneümbrise lakkadel esitatud teave ei pruugi olla otseselt seotud raamatu sisuga.

## Viited

## Välislingid
* A. Koczela. A Brief History of the Dust Jacket. - Books Tell You Why. blogis librorum. A blog about books. Rare books. Feb 1, 2015
Haugschlag

**Haugschlag** on vald (*Gemeinde*) Austrias Alam-Austria liidumaal Gmündi ringkonnas.

See on Austria põhjapoolseim vald, mis asub *[[Waldviertel]]i* piirkonnas Tšehhi piiri ääres.

## Viited
Hankeallika tuvastamine ja valik

**Hankeallika tuvastamine ja valik** (ingl. k. *sourcing; acquisition*) on hankeprotsessile eelnev tegevus ja ühtlasi osa hankeprotsessist, mille käigus võetakse vastu olulised strateegilised otsused. See on hanketegevuse toiming, mille käigus tehakse strateegilised otsused, näiteks "tee ise või osta", mitut tarnijat kasutada põhimaterjalide hankimisel jne. *Sourcing* on eelkõige kokkuhoiuvõimaluste otsimine ettevõtte hanketegevuses. Hankejuhist tippspetsialist optimeerib selle käigus nii ettevõtte äritegevuse erinevaid aspekte kui ka teatud määral tarnijate tegevust.

Otsus hankeallika osas on ka organisatsiooni tegevuseks kõigi vajalike sisendite asukoha tuvastamine, omandamine ja haldamine. Hanke käigus soetatakse erinevaid ressursse – tooraineid, materjale, tootekomponente, valmistooteid, tööjõudu, rajatisi, energeetilisi ressursse jms ning teenuseid. Soetamise peamisteks kriteeriumiteks on ressursside piisav kvaliteet, katkestamatud tarned ja konkurentsivõimelised hinnad.

## Viited
Heidenreichstein

**Heidenreichstein** on linn (*Stadtgemeinde*) Austrias Alam-Austria liidumaal Gmündi ringkonnas.

## Viited
Vill-tagel

**Vill-tagel** (*Trametes hirsuta*), ka vill-kõbjas, on torikulaadsete seltsi torikuliste sugukonda kuuluv seente liik.

Seene alaküljel on väiksed korrapärased poorid. Sarnasel lambakorrikul on labürintjad poorid ja kasepehikul eoslehekesed.

## Välislingid
*
Aeroobne vaginiit

**Aeroobne vaginiit** on tupepõletik, mida iseloomustab laktobatsillaarse floora häire koos põletiku, atroofia ja valdavalt aeroobse mikrofloora olemasoluga.  Raseduse ajal võib aeroobne vaginiit põhjustada tõsiseid tüsistusi – enneaegne sünnitus, infektsioonid emal või lapsel.

Mõiste "aeroobne vaginiit" võeti esmakordselt kasutusele 2002. aastal, et vastata vajadusele kirjeldada lisaks olemasolevale "bakteriaalsele vaginoosile" teist vaginaalse düsbioosi seisundit.

## Sümptomid
Aeroobse vaginiidiga naiste tupp on sageli põletikus, punane ja turses ning võib esineda isegi haavandeid. Tupevoolus on kollane kuni roheline ning üsna paks ja limane. Aeroobse vaginiidiga naistel on tavaliselt kõrge tupe pH. Lisaks võivad sümptomiteks olla ka põletus- ja kipitustunne tupe piirkonnas. Sümptomid võivad kesta pikka aega – mõnikord isegi aastaid.

## Viited
Spišská Belá

**Spišská Belá** (saksa keeles *Zipser Bela*, ungari keeles *Szepesbéla*, poola keeles *Biała Spiska*) on linn Slovakkias Prešovi maakonnas Kežmaroki ringkonnas. Linn asub ajaloolises Spiši piirkonnas.

## Geograafiline asend
Spišská Belá paikneb merekonnast 631 meetri kõrgusel, Kežmarokist 6,5 km põhjakirdes ja Poola piirist 20 km kaugusel.

## Ajalugu
Asulat on esmamainitud 1263. aastal. Esimesed asukad olid saksa kolonistid. Spišská Belá sai linnaõigused 1271. aastal. 1412. aastal andis Saksa kuningas ja Saksa-Rooma keiser Sigismund Poola kuningale Władysław II Jagiełłole 16 linna Spišist, sealhulgas Spišská Belá, tagatiseks laenu eest, mida ta vajas sõjaks Veneetsiaga. 1772. aastal läks linn Esimese Poola jagamise tulemusel Habsburgide Austria keisririigi võimu alla. Aastatel 1945–1946 saadeti linna saksa rahvusest elanikkond sunniviisiliselt riigist välja.

## Rahvastik

Slovakkia 2021. aasta rahvaloenduse andmetel oli Spišská Belá elanikest slovakke 90,07%, mustlasi 0,92%, poolakaid 0,23% ja tšehhe 0,2%. Rahvus oli teadmata 8,08%-l elanikest.

## Sõpruslinnad
* Vysoké Mýto, Tšehhi
* Brück, Saksamaa
* Ożarów, Poola
* Szczawnica, Poola

## Viited
Hirschbach (Alam-Austria)

**Hirschbach** on vald (*Marktgemeinde*) Austrias Alam-Austria liidumaal Gmündi ringkonnas.

Hirschbach asub *[[Waldviertel]]i* ülemises piirkonnas Moosbachi ääres, u. 15 km Gmündist idas. U. 55,66 % valla territooriumist on metsaga kaetud.

## Viited
Õpiruum

Õppimisega seotult tuleb iseloomustada ka keskkonda või ruumi, milles õppimine aset leiab. Haridusteaduslikes tekstides on selleks rööpselt kasutusel terminid ***õpiruum'''  ja'' ***õppimise ruum*** (ingl ''learning space'') ning ***õpikeskkond**' (ingl *learning environment*), tähenduses ’õppimist mõjutavate tegurite (õppemeetodid, õppe­ vahendid, kaasõppurid, õpperuumid, virtuaalne keskkond jm) kooslus’ (Haridus­sõnastik).

Siiski on terminitel oluline erinevus. Esmalt tuleb vahet teha sõnatüvedel õpi- ja õppe-. Esimene neist viitab õppimisele, teine pigem õpetamisele või õppimisele ja õpetamisele koos (Aava jt, 2020). 

Õppimist iseloomustavana viitab 'õpikeskkond' rohkem füüsilisele ruumile, kus õppimine aset leiab, 'õpiruum' on aga õppimist ja õppija individuaalset arengut toetav füüsiline, vaimne, sot­siaalne ja digitaalne keskkond, mis muudab õppimise tähendust (vt Põlda & Teidla-Kunitsõn, 2020). See on osaliste koostöös õpitule tähenduse loomise ruum (nt k*ogukondlik, virtuaalne õpiruum; linnaruum, lennujaam, haridusfoorum, ülikool kui õpiruum*). 

Just õpiruumi mõiste  annab edasi nüüdisaegse, sotsiaalkonstruktivistlikku õpikäsituse sisu ning rõhutab muutunud arusaamu õppimisest. (Aava jt 2020). Õpiruumi puhul räägitakse olulisena ruumi sotsiaalsest ja vaimsest tasandist ning vähem pööratakse tähelepanu füüsilisele ja digiruumile. Ruumisuhteid nähakse muutuvate ja dünaamilistena ning õpiruumi loomisesse saavad ja peavad panustama mõlemad õppe osapooled – nii õppija kui ka õpetaja . Et see juhtuks, peavad suhted õpiruumis olema võrdsed, kollegiaalsed, lugupidavad, osapooli toetavad ja väärtustavad ning dialoogilised.
Georg Ludwig von Zinzendorf

**Georg Ludwig von Zinzendorf** (8. oktoober 1662 Nürnberg – 9. juuni 1700 Dresden) oli Saksa-Rooma riigis (keiserlik) krahv. Enamasti tuntud oma poja, Nikolaus Ludwig von Zinzendorfi, poolest. Oli kaks korda abielus, esmalt vabaproua Maria Elisabeth Teufel von Gundersdorfiga ( 17. jaanuar 1661 – 17. veebruar 1698) ning kuni oma surmani paruness Charlotte Justine von Gersdorfiga (1675-1763).
Dubislav Gneomar von Natzmer

**Dubislav Gneomar von Natzmer** (14. september 1645 – 13. mai 1739) oli pietistlik Preisi kindralfeldmarssal (1728. aastast). Tal oli kaks last oma abielust (eelnevalt lesestunud) Charlotte Justine von Gersdorfiga, kuid mõlemad lapsed surid noorelt.
Üksikmõiste

**Üksikmõiste** ehk **ainikmõiste** on mõiste, mille maht hõlmab ühe eseme. 

## Vaata ka
*Üksiktermin
*Üldmõiste
Rasvkude

**Rasvkude** ehk **adipooskude** on eriomadustega sidekoe liik, mille põhiliseks rakutüübiks on rasvarakud.  Rasvkude mängib olulist rolli organismi energia homöostaasis.

See sisaldab ka rakkude stromaalset vaskulaarset fraktsiooni (SVF), sealhulgas preadipotsüüte, fibroblaste, vaskulaarseid endoteelirakke ja mitmesuguseid immuunrakke, näiteks rasvkoe makrofaage. Selle peamine ülesanne on energia salvestamine lipiidides, kuigi see ka pehmendab ja isoleerib keha.

Rasvkude pärineb preadipotsüütidest ja selle moodustumist näib osaliselt kontrollivat rasvageeni. Rasvkude jaguneb omakorda kaheks koetüübiks: valgeks rasvkoeks, mille põhiülesanne on energia hoiustamine, ja pruuniks rasvkoeks, mis aitab reguleerida kehatemperatuuri. Valget rasvkude esineb inimestel rohkem kui pruuni: viimast leidub kõige rohkem just imikueas.

Varem hormonaalselt inertseks peetud rasvkude on viimastel aastatel tunnistatud peamiseks endokriinseks organiks, kuna see toodab hormoone nagu leptiin, östrogeen, resistiin ja tsütokiinid (eriti TNFα). Rasvumise korral on rasvkude seotud põletikuliste markerite (adipokiinidd) kroonilise vabanemisega, mis on seotud metaboolse sündroomi haiguste, sealhulgas II tüüpi diabeedi, südame-veresoonkonna haiguste ja ateroskleroosi tekkega.

## Viited
Charlotte Justine von Gersdorf

**Charlotte Justine von Gersdorf** (1675-1763) oli pietistlik aadliproua ja paruness, Nikolaus Ludwig von Zinzendorfi ema. 

Charlotte'i isa Nikolaus von Gersdorf (1629-1702) oli keiserlik parun. Charlotte oli kahekordselt lesestunud. Pärast oma esimese abikaasa, Georg Ludwig von Zinzendorfi, surma abiellus ta feldmarssal Dubislav Gneomar von Natzmeriga. Charlotte valdas mitmeid keeli, sealhulgas kreeka ja ladina keelt. 

## Viited
Nikolaus von Gersdorf

**Nikolaus von Gersdorf** (9. juuni 1629 Doberschütz – 23. august 1702 Dresden) oli Saksa-Rooma riigi parun. 

Ta oli Nikolaus Ludwig von Zinzendorfi (emapoolne) vanaisa.

## Viited
Hankejuhtimine

**Hankejuhtimine** (ingl. k. *supply management*) on organisatsiooni toimimiseks vajalike toodete ja teenuste vajaduste väljaselgitamine, nende omandamise ja haldamise erinevad tegevused. Hankejuhtimise põhiülesandeks on organisatsiooni kulutuste kontroll, juhtimine ja tõhus ressursikasutus, samuti strateegiliste äriotsuste tegemiseks vajaliku teabe kogumine. Hankejuhtimine hõlmab kogu hankeprotsessi juhtimist, kuid ei hõlma otseselt operatiivse ostutegevuse ja ostudega tegelevate töötajate ehk ostupersonali juhtimist.
Freedom (telekanal)

**FreeДОМ** (endine **UATV**) on Ukraina riiklik välisringhäälingukanal, osa riigiettevõttest "Ukraina välisringhäälingu multimeediaplatvorm". Vene keeles saateid edastav kanal alustas tegevust 1. oktoobril 2015. Lisaks uudistele edastab UATV ka omatoodangulisi saateid ja telesarju.

Eestis on FreeДОМ (ja UATV) vaadatav näiteks FTA-vastuvõtjaga (nt satelliidi Hot Bird 13C vahendusel, sagedusel 10&nbsp;930&nbsp;MHz).

## Viited

## Välislingid
* FreeDom YouTube'is (saadete reaalajas edastus, vene keeles)
Strateegiline hankimine

**Strateegiline hankimine** ehk strateegiline hanketegevus (ingl. k*. strategic procurement; strategic sourcing*) on strateegiliste eesmärkide ja taotlustega hankeprotsess, mille sisuks on organisatsiooni varustamine tegevuseks vajalike ressurssidega pikaajaliselt. See hõlmab tegevusi, nagu ressursside otsimine ja nende sobivuse tuvastamine, hangete läbiviimine, strateegilise ostutegevuse korraldamine, koostöö arendamine tarnijatega ja tarnijate sooritusvõime hindamine.  

Strateegiline hankimine kujutab endast pidevat protsessi, mille ülesandeks on parimate tarnijate leidmine ja loodud tarnijasuhete kasutamine läbi hankeprotsessi väärtuse loomiseks organisatsioonis. Kuna ostetud kaupade ja teenuste maksumusel ja kvaliteedil on otsene mõju organisatsiooni tegevus- ja finantstulemusele, tuleks ettevõttes leida piisavalt aega ja muid ressursse muutmaks ka ostutegevust strateegiliseks ja edukaks. 

Strateegilise hankimise idee hakkas ärimaailmas esile kerkima 1980. aastatel. Paljud juhid ja ärikonsultandid jõudsid ühisele seisukohale, et hanke- ja ostutegevus  peaksid saama püsiva koha ettevõtte strateegilise planeerimise protsessis. 

Strateegiline hanketegevus peab vastama järgmistele tingimustele:

* Hankeosakonnas on töötatud välja pikaajalised (3–5 a) hankeplaanid.
* Hankimise pikaajaline plaan sisaldab hangitavate materjalide ja teenuste liike.
* Hankimise pikaajalist plaani vaadatakse regulaarselt üle ja kohendatakse vastavalt muudatustele ettevõtte äristrateegilistes kavades. 

## Viited
Ostupoliitika

**Ostupoliitika** (ingl.k*. purchasing policy*) kujutab endast kogumit põhimõtetest, reeglitest ja juhistest, mida organisatsioon kasutab hanke- ja ostuprotsessis ning tarnijatega suheldes ja kokkuleppeid sõlmides. Ostupoliitika määratleb ostuosakonna rolli ja ostutöötajate suhted tarnijatega. Samuti määratakse poliitikaga hanke- ja ostujuhtide ning muude ostuala töötajate vastutus ning näidatakse, kuidas toimub organisatsiooni hierarhias otsuste tegemise protsess. Niisamuti määratleb ostupoliitika, kuidas käsitletakse tarnijasuhteid, kes on nendega suhtlemisel kontaktisikuks, kes tarnijaid vastu võtab ja kes käib nende juures ametilähetustel. Ostupoliitika võiks käsitleda üldistatult ka hanketegevuse eetilisi aspekte. 
 
Ostupoliitika kasutamine tagab organisatsiooni tarvis hanketegevuse järjepidevuse ja hankeprotsessi prognoositava usaldusväärsuse ehk kindluse, et kogu hanke- ja ostutegevus toimub lähtuvalt organisatsioonis kehtestatud põhimõtetest ja eesmärkidest. Ettevõtte töötajad peavad olema teadlikud ostuala töötajate volitustest osaleda äritegevuses ja organisatsiooni huvide esindamisel. 

Ostupoliitika käsitleb eelkõige:

* sooritatavaid toiminguid ostutegevuses;
* ostutegevuse ja ostuosakonna vastutust;
* ostutegevuse lähivaldkondade mõjutamist;
* ostuala töötajate eetilisi tõekspidamisi;
* ostutöö konfidentsiaalsust;
* koostöötingimusi tarnijatega.

Ettevõtte ostupoliitika peaks vastama näiteks järgmistele küsimustele:

* Kellel on õigus ettevõtte nimel tooteid ja teenuseid osta?
* Milliseid tooteid ja/või teenuseid võib konkreetne töötaja osta? 
* Millised on ettevõtte nõudmised tarnijaile? 
* Milliste kriteeriumide alusel valitakse tarnijaid?
* Missugused on ettevõtte seisukohad ostueetika küsimustes? 
* Milline on ettevõtte käitumine konflikti korral tarnijaga?
* Millist informatsiooni peab ettevõte konfidentsiaalseks? 

Ostupoliitika määratleb ostutegevuse rolli organisatsioonis, ostupersonali tegutsemist ja käitumist tööülesannete täitmisel, ostja ja müüja vahelist suhtlemist ning ostutöötajate poolt teostatavaid toiminguid. Ostupoliitika käsitleb sooritatavaid toiminguid ostutegevuses, ostutöötajate ja ostuosakonna vastutust, koostöötingimusi tarnijatega, ostuala töötajate eetilisi tõekspidamisi ja ostutöö konfidentsiaalsust. 

Ostupoliitika võib eksisteerida ettevõttes kirjalikus vormis või olla informaalne, ehk mittekirjalik ja võib püsida kinnistatuna töötajate teadvuses pikki aastaid. Kirjalikul kujul esitatavad poliitikad on üldjuhul üheselt arusaadavad kõigi jaoks. Kirjalikult esitatud poliitika võimaldab määratleda ja selgitada alluvaile ettevõtte juhtkonna eesmärke ja näidata tegutsemisviise nende saavutamiseks. Kirjalikul kujul ostutegevuse poliitikad on abiks uutele töötajatele ja aitavad juhtkonnal olla mõne töötaja suhtes nõudlik juhtudel, kus töötaja tegevus on olnud vastuolus ostutegevuse protseduurireeglitega. 

## Viited
Vaimuseisund

**Vaimuseisund** (inglise keeles *mental state*, *state of mind*) või **meeleseisund** on kellegi vaimu seisund. 

Vaimuseisund on üks inimelu võimalikest olekutest, mida füsioloogilisel tasandil eristavad teatud energiaomadused ja psühholoogilisel tasandil meeleliste filtrite süsteem, mis annab iselaadse ettekujutuse ümbritsevast maailmast. Mõiste täpne määratlus on vaieldav. Eristatakse teadmisel, teadvusel ja tahtlikkusel põhinevaid lähenemisviise*.* 

Tüüpilised vaimuseisundid on näiteks armastus, vihkamine, nauding ja valu ning propositsioonilised hoiakud (uskumus, kujutlus. lootmine, kartmine, kavatsus, tahtmine ja teadmine).

## Viited
Di(2-etüülheksüül)ftalaat

**Di(2-etüülheksüül)ftalaat** ehk **DEHP** on orgaaniline ühend, mille keemiliseks valemiks on C6H4(CO2C8H17)2. DEHP on plastifikaatoritena kasutatavate ftalaatide levinuim liige. DEHP on ftaalhappe ja hargnenud ahelaga 2-etüülheksanooli diester. DEHP on oma olemuselt värvitu vedelik, mis lahustub õlis, aga mitte vees.

## Tootmine
Di(2-etüülheksüül)ftalaati toodetakse kaubanduslikult liigses koguses 2-etüülheksanooli reageerimisel ftaalanhüdriidiga happekatalüsaatori (näiteks väävelhappe või para-tolueensulfoonhappe) juuresolekul. DEHP-i toodeti esimest korda kaubanduslikes kogustes Jaapanis umbes 1933. aastal ja Ameerika Ühendriikides 1939. aastal.

## Kasutusalad
Tänu sobivatele omadustele ja odavusele kasutatakse DEHP-i laialdaselt plastifikaatorina PVC-st toodete valmistamisel, seejuures võivad plastiktooted sisaldada 1% kuni 40% DEHP-i. Maailmas toodetakse ja kasutatakse kolm miljonit tonni DEHP-i aastas. DEHP-i kasutatakse laialdaselt parfüümide, aiavoolikute, dušikardinate, mähkmete, plastikkarpide, toidukile, seinakatete, laudlinade, põrandaplaatide, vihmariiete, kingade ja kummikinnaste tootmisel. Veel kasutatakse DEHP-i kondensaatorites hüdraulikavedelikuna ja dielektrilise vedelikuna.

## Mõju inimese tervisele
DEHP võib inimorganismi sattuda allaneelamise, sissehingamise või nahaga kontakti teel. DEHP-i laialdaselt kasutamise tõttu leidub seda nii õhus, vees, tolmus kui pinnases. DEHP võib seostuda tolmu- ja mullaosakestega, mistõttu on elusorganismidel antud kemikaaliga kokkupuudet praktiliselt võimatu vältida.

On teada, et DEHP on endokriinseid häireid põhjustav kemikaal. Näriliste uuringud on näidanud, et DEHP võib põhjustada vähki ning häireid reproduktiivsüsteemis, närvisüsteemis ja immuunsüsteemis. Mitmed uuringud toetavad hüpoteesi, et DEHP omab antiandrogeenset toimet, mistõttu võib see kemikaal olla toksiline reproduktiivorganitele. Nende teadustulemuste põhjal on DEHP lisatud Euroopa Liidu ohtlike ainete nimekirja, kus on seda ainet klassifitseeritud viljakust kahjustava ja arengule toksilise ühendina.

Teadusuuringud on näidanud, et uriinis leiduvate DEHP-i metaboliitide kontsentratsioon korreleerub negatiivselt munarakkude saagise, kliinilise raseduse esinemise, elussündide arvuga, antraalsete folliikulite arvuga munasarjas ning kõrge kvaliteediga embrüote saagisega, mis viitab DEHP-i reproduktiivfunktsiooni kahjustavale toimele . 

## Mõju loomadele
On näidatud, et DEHP kahjustab sebrakala (*Danio rerio*) munasarja toimimist (sealhulgas munaraku kasvamist, küpsemist ja ovulatsiooni), vähendades seeläbi sebrakalade viljakust. Lääne küüniskonna *Silurana tropicalis* puhul on näidatud, et DEHP põhjustab häireid soolestiku ja silmade arengus ning turseid. DEHP-i kahjulikku mõju on näidatud ka lindude puhul - näiteks on DEHP toksiline Jaapani vuti neerudele, maksale ja väikeajule.

## Viited
Rannapark

**Rannapark** on mitmes linnas:

* **[[Pärnu rannapark]]** Pärnus
* **[[Kärdla rannapark]]** Kärdlas
* **[[Russalka rannapark]]** Tallinnas
Margareth Mürk

**Margareth Mürk** (sündinud 8. augustil 2007 Tartus) on eesti poplaulja. 

Nelja-aastaselt asus ta perega elama Šotimaale. Ta õppis lugema ja kirjutama inglise keeles. 

2024. aastal lõpetas ta Tallinna Kunstigümnaasiumis põhikooli.

Mürk osales 2017. aastal saates "Väikesed hiiglased". 2019. aastal võitis ta lauluvõistluse "Best of WAF". Saate "Eesti Laul 2020" finaalis esitas ta Victor Crone'i eelmise aasta võiduloo "Storm", sest laulja ei saanud ise osaleda. 2023. aastal saavutas ta saates "Eesti otsib superstaari" teise koha.

Tema lauluõpetaja on Kadri Koppel.
Ida-Virumaa FC Alliance

**Ida-Virumaa FC Alliance** on Eesti jalgpalliklubi, mis tegutseb Kiviõlis. Aastatel 2021-2022 tegutses klubi Kohtla-Järvel.

Alliance loodi 16. mail 2019. 2021. aastal liituti Kohtla-Järve JK Järvega ja asuti mängima Esiliigas. 2021-2022 oli koduväljak Kohtla-Järvel. 2023. aastal hakkas Kohtla-Järve FC Järve meistrivõistlustel oma nime all mängima ja Alliance kolis Kiviõlisse.

## Mängijad

## Saavutused
***[[Esiliiga B]]** 
:**3. koht (1)**: 2021

## Statistika ja loendid
### Varasemad liigahooajad ja karikavõistlused

ImageSize  = width:800 height:60
PlotArea   = left:10 right:10 bottom:30 top:10
TimeAxis   = orientation:horizontal format:yyyy
DateFormat = dd/mm/yyyy
Period     = from:01/07/2020 till:01/07/2023
ScaleMajor = unit:year increment:1 start:2021
Colors =
  id:ML  value:rgb(0.5,0.8,0.5)
  id:EL  value:rgb(0.9,0.9,0.3)
  id:ELB value:rgb(0.9,0.7,0.2)
  id:II  value:rgb(0.9,0.5,0.0)
  id:III value:rgb(0.8,0.6,0.6)
  id:IV  value:rgb(0.8,0.6,0.3)
  id:V   value:rgb(0.8,0.5,0.1)
PlotData   =
 bar:Position width:15 color:white align:center
 from:01/07/2020 till:01/07/2021 shift:(1,-4) text:3.
 from:01/07/2021 till:01/07/2022 shift:(1,-4) text:8.
 from:01/07/2022 till:01/07/2023 shift:(1,-4) text:10.

 from:01/07/2020 till:01/07/2022 color:ELB  shift:(0,13) text:"Esiliiga B"
 from:01/07/2022 till:01/07/2023 color:EL  shift:(0,13) text:"Esiliiga"


1Kohtla-Järve JK Järve

## Vaata ka
*Eesti jalgpalliklubide loend

## Viited
Tokyo börs

**Tokyo börs** (jaapani keeles 東京証券取引所 ehk *Tōkyō Shōken Torihikijo*) on Jaapani pealinnas Tokyos asuv väärtpaberibörs. Selle kohta kasutatakse lühendeid TSE ja TYO või Tosho (東証). Börs on Jaapani suurim väärtpaberibörs ja üks maailma suurimaid börse.

## Ülevaade
Tokyo börs tegutseb aktsiaseltsina (*kabushiki gaisha*), mille peakorter asub Tokyo olulisemas finantspiirkonnas Chūōs. Börsi põhiindeksid on Nikkei 225, TOPIX ja J30. Tokyo börsil kaubeldakse ka võlakirjade ja futuuridega.

Börs kuulub valdusettevõttele Jaapani börs (JPX) ja seda haldab täielikult Jaapani börsi omanduses olev tütarettevõte. Pärast seda, kui Jaapani konkurentsiamet oli kiitnud heaks Tokyo ja Osaka börsi ühinemise, sai Jaapani börs 1. jaanuaril 2013 tööd alustada.

Tokyo börsi näol on tegu Jaapani börsi väärtpaberitele keskendunud tütarettevõttega. Samasse kontserni kuuluv Osaka börs tegeleb tuletisinstrumentide ja Tokyo kaubabörsil kaubeldakse vahetatavate kaupadega. Tokyo börsil kauplevad 88 väärtpaberiettevõtet. Börsil on 31. oktoobri 2023 seisuga noteeritud 3914 firmat.

## Ajalugu
Tokyo börs asutati 15. mail 1878. Börs moodustati tollase rahandusministri Shigenobu Ōkuma ja kapitalistist advokaadi Eiichi Shibusawa juhtimisel. Kauplemine algas 1. juunil 1878.

1943. aastal ühendati börs üheteistkümne Jaapani suurema linna börsidega, misjärel tekkis ühine Jaapani börs. Ühine börs suleti 1. augustil 1945, mõned päevad enne Hiroshima pommitamist. Tokyo börs taasavati oma praegusel kujul 16. mail 1949 vastavalt uuele väärtpaberibörsi seadusele.

1950. aastal hakati arvutama Tokyo börsi ühte olulisemat indeksit Nikkei 225. Börsi teine põhiindeks, TOPIX (Tokyo Stock Price Index), võeti kasutusele 1. juulil 1969. Nagu indeksit Nikkei 225 arvutab ajaleht Nihon Keizai Shimbun, nõnda arvutab indeksit J30 teine ajaleht – Mainichi Shimbun.

1985. aasta maius avati 1931. aastal ehitatud börsihoone asemele uus börsisaal. Kauplemine suleti 30. aprillil 1999, et börs saaks üle minna elektroonilisele kauplemisele. 9. mail 2000 avati TSE Arrows, mis täidab börsisaali asemel sümboolset esindusrolli.

Aastatuhande alguses muutis Tokyo börs ettevõtlusvormi. Nimelt korraldas see end 2001. aastal end ümber *kabushiki gaisha*ks (aktsiaselts). Enne seda kuulus börs selle osanikele.
 
Koostöös Londoni börsiga avas Tokyo börs 1. juunil 2009 kutselistele investoritele alternatiivturu Tokyo AIM (nüüdne Tokyo Pro Market). Selleks asutasid kaks börsi ühisettevõtte, mis kasutab Londoni börsi alternatiivturu lahendust. Hiljem ühines ühisettevõtte Tokyo börsiga.

1. jaanuaril 2013 asutati Jaapani börs, kellele kuuluvad nii Osaka kui ka Tokyo börs. Kontserni kuuluvad börsid avasid 1. novembril 2014 esinduse Hongkongis ja 1. mail 2015 Singapuris.

## Viited